Downloaded from YTS.MX
Official YIFY movies site: YTS.MX
Prijatelj i ja stigli smo u Pamplonu 6. srpnja.
Otišli smo u povijesnu jezgru Pamplone.
Pamplonke!
Pamplonci!
-Živio sveti Fermin! -Živio!
Gora San Fermin!
Gora!
Prijatelj se vratio u auto jer je bio umoran.
Sjela sam na klupu, a dečko pored mene
rekao je: „Ajme, festival sv. Fermina je ludi provod. ”
Zatim me upitao jesam li došla sama.
Niste se opirali ni pokušali pobjeći?
Nisam.
Bila sam u potpunom šoku.
Samo sam htjela da sve završi. Zatvorila sam oči da se isključim.
Bi li se to isključivanje moglo točnije okarakterizirati
kao sporazumni seks između vas šestero?
Ne.
Vjerujem ti!
Sve što je uslijedilo bilo je gore od samoga čina.
Nisam mogla ni zamisliti što me čeka.
NISI SAMA
PAMPLONA, NAVARA, ŠPANJOLSKA
7. SRPNJA 2016.
OVAJ FILM SADRŽI SVJEDOČENJA KOJA IZVODE GLUMCI I GLUMICE.
TO SU DOSLOVNI ULOMCI IZ SLUŽBENIH IZJAVA, RAZGOVORA I PISAMA
SAŽETI ZBOG JASNOĆE ILI TRAJANJA.
IMENA ŽRTAVA PROMIJENJENA SU KAKO BI SE SAČUVALA NJIHOVA ANONIMNOST.
Te sam noći bila u pješačkoj ophodnji povijesnom jezgrom Pamplone.
SLUŽBENICA 455 POLICIJSKA UPRAVA PAMPLONE
Poziv je stigao preko dispečera.
Zdravo. Trebamo pomoć. Imamo djevojku koja kaže…
Kaže da su je silovala četvorica muškaraca i da ih želi prijaviti.
Stižemo, krećemo.
NADZORNA KAMERA 3.40 H
Potrčala sam.
Nije prestajala plakati.
Razgovarala sam s njom.
Drhtavim glasom rekla mi je
da su je seksualno napastovali.
Bila je u šoku.
Objasnila mi je da je riječ o četvorici muškaraca.
„Dobro. Kako su odjeveni?”
„Bili su odjeveni za festival sv. Fermina. ”
Pomislila sam: „Majko mila. ”
„Tražim iglu u plastu sijena. ”
HITNA POMOĆ
Odveli su me u bolnicu.
Čekali smo da liječnik obavi pregled.
Bila je jako prestrašena.
Stiskala mi je ruku i molila me da ostanem uz nju.
Da je ne napuštam.
Posjeli su me na stol i dali mi hrpu tableta.
Pilulu za dan poslije i tablete protiv spolnih bolesti i HIV-a.
Pitala me: „Kako ću reći majci?”
„Kako ću ovo reći svojoj majci?”
Za to vrijeme bili smo u predvorju
zgrade gdje se zločin dogodio.
Bio je to izuzetno klaustrofobičan i skučen prostor.
Imao je vrata koja prigušuju buku.
To bi prigušilo njezine vriskove.
Nije bilo sumnje da je riječ o seksualnom napadu.
POMOĆNIK ISTRAŽITELJA
I to posebno teškom.
Kolegica me nazvala i ispričala mi što se dogodilo.
Dovraga, nije prošlo ni 24 sata od početka festivala,
a već imamo slučaj teškoga napastovanja.
I to u gradu koji se nosi s rodno uvjetovanim nasiljem.
PAMPLONA BEZ RODNO UVJETOVANOGA NASILJA
UZNEMIRAVANJE NIJE FLERTANJE. NE PRELAZI GRANICU!
„NE” SEKSISTIČKOJ AGRESIJI
NE SILUJ
NE ZNAČI NE!
Taj osjećaj nemoći…
Unatoč svemu što smo poduzeli, usprkos svim naporima…
Nismo mogli to spriječiti.
One od nas koje su iskusile ozbiljno seksualno napastovanje
znale su što nas čeka, a posebno nju.
Hajde! Idemo!
Hajde!
Idemo!
Saznao sam preko poruke.
I ja imam kćer koja je bila u Pamploni kad i ta mlada žena.
GRADONAČELNIK PAMPLONE 2015. - 2019.
Kao i svi drugi.
Lokalna policajka odlučila je neumorno pregledavati snimke nadzornih kamera.
Imali smo nekoliko karakterističnih obilježja.
Četvorica muškaraca iz Seville,
između 20 i 25 godina, visoki između 1,65 i 1,75 m.
NAČELNIK POLICIJE POKRAJINE NAVARRA
Tetovaže na trbuhu.
Trojica imaju brade.
Uočila je potencijalne sumnjivce.
To su isječci.
POLICIJSKA UPRAVA PAMPLONA
Imali su kratku svjetlosmeđu kosu.
Kad smo ušli, četvorica su me okružili i bacili na pod.
Zatvorila sam oči i predala im se.
U 8.20 h službenik uz ogradu koride uočava
četiri mladića s andaluzijskim naglaskom.
Javlja da je moguće da su iz Seville.
Svi su imali brade.
Doista su bili iz Seville.
Tad se jedan od njih predstavio kao gardist.
Bio je osobito miran i susretljiv.
Začudio sam se.
SLUŽBENIK 829 PU NAVARRA
Rekao je da ne zna gdje je peti član njihove ekipe.
Nisu se uklapali u profil u dijelu da ih je bilo petorica.
Samo je jedan imao tetovirana slova na trbuhu.
U međuvremenu su identificirane još dvije grupe mladića.
S obzirom na situaciju, odlučili smo ih pustiti.
Odmah smo počeli tražiti njihovo vozilo.
Guerrero, gardist, rekao je da su došli u Pamplonu
u zlatnom Fiatu Bravu.
Nadali smo se da je u njemu peta osoba, koja će nam pomoći razriješiti nedoumice.
Pretraživali smo četvrt po četvrt.
Nad nas se nadvio crni oblak u vidu toga strašnoga događaja.
Svi smo bili jako nervozni.
Napokon smo ga našli.
Zatim se pojavila četvorka,
a potom i peti, koga smo tek trebali identificirati.
Tad smo primijetili tetovažu
koju isprva nismo vidjeli u koridi.
Uhitili smo svu petoricu
jer je krivac mogao biti jedan od njih, ali i sva petorica.
Žrtva možda nije znala koliko je osoba bilo s njom.
Bila sam na piću, kako i priliči 7. srpnja.
ELENA SARASATE TUŽITELJICA
Kolega na dužnosti nazvao me i ukratko mi ispričao što se dogodilo.
„Stvarno? Petorica?”
Zar se nitko od njih nije bio sposoban zapitati što to rade?
To me više iznenadilo.
Zaplijenili su im mobitele.
Pronašli smo grupne razgovore s informacijama relevantnim za istragu.
Jedna od grupa nazivala se „Vučji čopor”.
SNAGA VUKA JE U ČOPORU, STARI.
PRIJATELJ 1 - MORAMO NABAVITI KLOROFORM, UŽAD, ROHIPNOL…
AKO POSLIJE ŽELIMO SILOVATI.
DOBRO JUTRO.
TRI I POL SATA NAKON ZLOČINA
NAS PETORICA JEBEMO JEDNU.
KAKO JEBENO DOBRO PUTOVANJE.
IMAM SNIMKU.
Prošlo je nekoliko sati.
Otišla sam upoznati tu mladu ženu, koja ima ime i prezime.
SOCIJALNA RADNICA
Htjela sam… Ona je čovjek od krvi i mesa.
Odvela sam je u jedan od naših stanova.
Satima nisam mogla zaspati.
Nosila sam istu odjeću u kojoj sam stigla u Pamplonu.
Istuširala sam se.
Predložila sam da nazovemo njezine roditelje.
Nazvala ih je, ali nije mogla razgovarati.
Zablokirala se. Briznula je u plač. „Žao mi je. ”
Na kraju sam ja razgovarala s njezinom majkom.
Čuli su za to na televiziji.
Pomislili su: „To ne može biti naša kći, zar ne?”
I onda su saznali da je to doista njihova kći.
Počinjemo s viješću koja je uzdrmala početak festivala.
Još nije potvrđeno, ali mislim da je bilo pet uhićenja.
Da, povezano s napastovanjem.
Pritvor bez jamčevine za petoricu sumnjivaca za napad…
Loš početak za festival koji već dugo naglašava borbu protiv seksualnog nasilja.
Spremamo se za sve,
ali s nadom da nećemo morati izaći na ulicu.
No kad se nešto dogodi,
znamo organizirati odgovor
i aktivirati protokol protiv rodno uvjetovanoga nasilja.
PROSVJED ISPRED VIJEĆNICE U 21 SAT ZBOG SILOVANJA NA FESTIVALU!
SKUP JE DANAS. PROŠIRITE GLAS. #SVETIFERMIN2016 #NASILJENADŽENAMA
Nijedno seksualno napastovanje ne smije proći bez odgovora!
Bio je to posebno vruć dan.
Živo se sjećam kapi znoja koja mi klizi niz leđa.
I sjećam se da sam bila jako ljuta.
Ovakvi nas događaji ispunjavaju ljutnjom i bijesom.
Šaljemo najtoplije zagrljaje
ženi koja je pretrpjela ovaj napad.
Imali smo iskustvo s ubojstvom Nagore Laffage, također 7. srpnja.
OSAM GODINA PRIJE
Ovo je 20-godišnja Nagore Laffage Casasola.
Umrla je od ruke Joséa Diega Yllanesa.
…psihijatra koji je stažirao u bolnici u kojoj je Nagore bila medicinska sestra.
Kad je odbila seks s njim, pretukao ju je do smrti.
Molim samo da pravda bude zadovoljena.
Ništa više.
Sedmi je srpnja izuzetno bolan dan za mene.
Bila sam kod kuće kad su me nazvali iz Pamplone.
ASUN CASASOLA NAGORINA MAJKA
Rekli su mi što joj se dogodilo.
Jasno se sjećam da sam ustala iz kreveta
i otišla na skup.
Morala sam ih podržati jer su ljudi podržali mene.
Bili su uz mene, tako sam i ja morala biti uz…
Morala sam je podržati.
Kad mi je slučaj dodijeljen,
istoga sam se trena sjetio Nagorina slučaja.
VÍCTOR SARASA PRAVNI ZASTUPNIK GRADA PAMPLONE
I taj sam slučaj vodio u ime grada Pamplone.
Taj mi je slučaj trn u oku jer smatram da pravda nije zadovoljena.
NE ZNAČI NE!
Nakon slučaja Nagore shvatili smo što nam se događa.
NE ZNAČI NE
I da to nekako moramo zaustaviti.
Nastavit ćemo se boriti dok ne promijenimo ovu stvarnost.
Napastovanje ne smije proći bez odgovora!
AGUSTÍN MARTÍNEZ BECERRA BRANITELJ
Kako su?
Vidio sam samo svoga klijenta.
Mirni su i dobro.
Tražimo samo minimalno poštivanje presumpcije nevinosti.
Postoji snimka, zar ne?
Žao mi je, ali to je očigledno dio postupka.
Dat ćemo izjavu kad je vidimo.
-Jesu li priznali odnos? -Ne mogu odgovoriti na to.
-Tvrde li da je dala pristanak? -Ne mogu odgovoriti. Vidjet ćemo.
Ne sjećam se tih dana.
Ne sjećam se kad je jedan dan završio, a drugi počeo.
Bila sam u stanju potpunoga šoka.
Sastao sam se s njezinim ocem u vijećnici.
Bio je slomljen.
Slomljen. Bio je shrvan.
Pitao me: „Možete li mi obećati da će grad istjerati ovo do kraja?”
Međutim, čovjek je već znao
da u cijelom tom procesu
neće osuđivati samo počinitelje,
već i njegovu kćer.
Proglašavam festival sv. Fermina 2016. završenim!
Prvi siječnja, drugi veljače, Treći ožujka, četvrti travnja
Peti svibnja, šesti lipnja, Sedmi srpnja, sv. Fermin
Lako se poistovjetiti s ovom žrtvom…
CARLOTA ÁLVAREZ AKTIVISTICA, MADRID
…jer smo sve bile na lokalnim feštama.
Moramo u Pamplonu
S čarapama na…
Sve smo se jednom napile i spetljale s nekim.
Bila je studentica naših godina.
I samo se zabavljala.
Upravo je to potaknulo sve nas žene na reakciju.
Ali nismo ni slutile da će to imati toliko dalekosežan učinak.
MJESEC DANA NAKON ZLOČINA
POKRAJINSKA POLICIJSKA UPRAVA
PABLO DE LA FUENTE, POLICAJAC POLICIJSKA UPRAVA NAVARRA
Mobitel obično ima oko 35 000 datoteka,
a WhatsApp samo je jedna od njih.
Ta datoteka WhatsAppa može sadržavati oko 135 000 poruka.
Analiziramo ponašanje svakoga od njih
kako bismo na snimkama mogli identificirati tko je učinio što.
Zato istražujem njihove živote.
Kao da sam doputovao s njima iz Seville.
Znao sam im izraze lica.
Sve sam znao.
Kako je istraga napredovala…
ENRIQUE CONDE, NOVINAR DIARIO DE NOTICIAS DE NAVARRA
…saznavali smo sve više o njima.
Četvorica su prijatelji od djetinjstva,
a peti im se pridružio na ovom putovanju.
Jedan od njih obučavao se za gardista
i upravo je trebao stupiti na dužnost.
Cabezuelo je bio profesionalni vojnik.
Prenda je bio uhićivan zbog incidenata povezanih s nogometom.
Escudero je…
bio brijač.
A peti je bio Boza.
Išao je kao Prendin prijatelj.
Bili su poput obitelji. Što se dogodi u grupi, tu i ostaje.
Ponašaju se kao čopor.
PALAČA PRAVDE
SVJEDOČENJE OKRIVLJENIKA
-Dobar dan. -Dobar dan.
Valja znati da ovdje branjenik ima pravo lagati u sudskom postupku.
Postoji pravo da ne kažete istinu.
Svjedoci su dužni govoriti istinu, ali optuženici nisu.
Razgovarali smo o nogometu i rekla je
da sam zgodan i da nikad nije bila s tipom iz Seville.
Rekao sam joj da nismo samo dvojica, ima nas petorica.
Rekla je da zna i s petoricom.
Rekla je da zna s petoricom.
To je bio pokušaj opravdavanja
tvrdnjom da je žrtva poticala,
isprovocirala i tražila takvu situaciju,
iako nikad nije spominjala petoricu.
„Ne možeš se nositi s petoricom. ” Odgovorila je: „Ozbiljna sam. Mogu. ”
Uvijek je govorila o četvorici.
Dakle, ona je upravljala situacijom?
Da.
Ona je određivala pozicije i što želi raditi čitavo vrijeme.
Ona je govorila… Ona je vodila riječ.
Uživala je.
Znam da je uživala više od mene.
Zašto vas je prijavila ako je sve bilo uz pristanak?
Iskreno, ne znam. Možda zbog načina na koji smo otišli.
Mislim da smo joj povrijedili ponos.
Da smo joj poslije platili pivo, ne bi došlo do ovoga.
Što je bila svrha snimanja?
Gledati snimku kao da proživljavamo… pornić.
Da je gledamo i vidimo sebe.
Nisam je htio gledati.
No sudac mi je rekao da pogledam snimku i onda ga nazovem.
NAČELNIK POLICIJE
Pogledao sam snimku.
Nazvao sam suca.
„Što misliš?” „Pa…”
I obojica smo došli do istoga zaključka.
Ovo im nije bilo prvi put.
Dok smo istraživali njihove uređaje,
otkrili smo nešto što je promijenilo tijek istrage.
Otkrili smo dvije snimke.
Vidjeli smo djevojku na stražnjem sjedalu vozila.
Bila je bez svijesti.
-Je li ovo Pozoblanco? -Ovo je Pozoblanco i Vučji čopor.
Diraju je i hvale se svojim ponašanjem.
Nismo znali tko je žrtva. Nismo joj mogli vidjeti lice.
Tražio sam detalje koji bi mogli pomoći identificirati žrtvu.
Bilo je teško, nismo očekivali da ćemo uspjeti
jer smo imali samo haljinu.
Našao sam podatke o lokaciji.
S obzirom na dvije snimke,
uspio sam utvrditi kamo se vozilo kretalo.
Izgledalo je kao da su tulumarili,
stoga sam pretražio festivale i fešte u blizini.
Nisam ih našao.
Zašao sam duboko u metapodatke
i otkrio datum druge snimke.
I našao sam festival.
TORRECAMPO, CÓRDOBA 1. SVIBNJA 2016.
Bila sam jako buntovna 23-godišnjakinja.
Voljela sam izlaziti.
Upoznali smo te dečke.
Jedan je bio gardist iz Seville stacioniran ovdje.
Nisam bila u vezi, pa smo malo očijukali, ali ništa više.
Sjećam se da je bio dan.
Jedan od njih ponudio mi je prijevoz.
Vojnik.
Mislim da sam analizirao više od tisuću fotografija fešte u Torrecampu.
Našao sam šator u kojem su optuženi fotografirani.
A na jednoj jedinoj fotografiji
ugledao sam djevojku u toj karakterističnoj haljini.
To bi mogla biti žrtva.
Fotografija je imala mnogo lajkova.
Analizirao sam profile svih ljudi koji su je lajkali
u nadi da će jedan biti njezin.
Stoga sam zaronio u to.
Početkom rujna nazvao me policajac.
Pitao me smije li mi poslati sličicu iz jedne snimke?
To sam bila ja.
Ja.
Slomila se i rekla: „Znala sam. ”
„Nitko mi nije vjerovao. ”
Najviše mi se zgadilo zbijanje šala.
Zlostavljanje je jedno…
Ali da se šale na račun toga?
Sjećala se
da se probudila na stražnjem sjedalu polugola.
Praktički je zahtijevao da izvede seksualni čin.
Odbila je.
Udario me.
Izbacio me iz auta i vikao „kurvo”.
Kad sam skinula haljinu, s unutrašnje strane bedra
pronašla sam strašnu modricu.
Što sam pomislila?
„Drogirali su me. ”
„Možda me silovao, a da ne znam. ”
PROSLIJEĐENO
MAJKO MILA, ŠTO SI DAO TOJ CURI? ĐAVOLJI DAH?
SVE JE U REDU.
Prema tadašnjem zakonu, ako vas je netko drogirao ili napio,
i zbog toga ste izgubili svijest ili kontrolu nad svojim postupcima,
to nije bilo silovanje,
već seksualno zlostavljanje.
Bez obzira na to je li bilo penetracije.
PRIJATELJ 2 JE LI MRTVA ILI ŠTO?
UPRAVO JE POŠEVIO TRNORUŽICU.
Ako 40 muškaraca drogira i siluje ženu, to nije silovanje?
Ne.
Za to moraju postojati faktori nasilja i zastrašivanja.
Sačuvala sam tajice i haljinu.
Sačuvala sam apsolutno sve.
Policajac me pitao želim li ih prijaviti.
Odgovorila sam: „Naravno. ”
Nije prošlo ni 20 minuta otkako smo predali zapisnik,
a detalji su već bili u medijima.
Još jedan neočekivani obrat za obranu u ovom slučaju.
Četvorica osumnjičenih navodno su zlostavljali još jednu djevojku…
To dokazuje da su čopor seksualnih predatora.
Misle da su nedodirljivi jer su već jednom prošli bez posljedica.
BANDA KOJA ORGANIZIRANO SILUJE ŽENE.
KOLIKO SU SILOVANJA POČINILI?
MORAMO ZAPAMTITI LICA OVIH SADISTIČKIH SILOVATELJA.
Do početka suđenja prošla je čitava godina.
Tijekom te godine,
Agustín Martínez Becerra, jedan od branitelja,
znao je da mora voditi komunikacijsku bitku,
utjecati na javno mnijenje.
Snimka ostavlja prostor za tumačenje.
Ne vidimo nijedan čin nasilja ili bilo kakav drugi čin koji nas može
navesti na pomisao da je riječ o silovanju…
Zna da pojavljivanjem
može posaditi sjeme sumnje koje će samo nastaviti rasti.
Mislite li da žrtva laže?
Uvjeren sam u to. Ali ne…
Smatrate da laže?
-Da. -Ali psiholozi ne lažu.
U povijesti čovječanstva, najjače ukorijenjeni stereotip o ženama
onaj je da su lažljivice i manipulatorice…
Mogu reći samo da djevojka ne govori istinu.
SLAŽEM SE S ODVJETNIKOM… TI SU LJUDI NEDUŽNI…
AGUSTÍN MARTÍNEZ JE U PRAVU. DOSTA JE BILO MANIPULACIJE.
Ovdje će biti šest žrtava.
Bilo da proglase krivima njih ili nju, bit će šest žrtava…
Njihov odvjetnik dobio je što je htio,
da je pozornost na žrtvi, umjesto na krivcima.
Agustín Martínez, Prendin odvjetnik. Dobar dan.
-Dobar dan, Agustíne. -Dobar dan.
-Dobra večer. -Dobra večer.
Treba li odvjetnik okrivljenika dobiti toliko vremena u eteru?
Zaista?
Kad bih izašla, stalno bih mislila na ovo.
Tulumarila bih i počela plakati.
Noćne more, neprospavane noći…
Morala sam piti tablete.
Kad smo se upoznale uživo, pomislila sam…
URED ZA PODRŠKU ŽRTVAMA
„Ona je tek djevojčica. Dijete. ”
Bila je slomljena, nije bila dobro.
Pretraživala sam vijesti u potrazi za logičnim odgovorom na taj događaj.
Ponekad bih plakala do šest ujutro
jer nisam mogla prestati.
DJEVOJKA LAŽE.
OTKAD PRISTOJNA ŽENA ZALAZI U MRAČNE KUTKE S PETORICOM NEZNANACA?
Prvi put na televiziji,
razgovaramo s članom obitelji jednoga od mladića.
-Vjeruješ li da je tvoj bratić nedužan? -Naravno.
Neka čitava Španjolska zna
da me nije briga što govore o mojem bratu i ostalima.
Mi sa sigurnošću znamo da su nedužni.
Postavili su se gotovo kao mučenici.
U ZATVORU SU SAMO ZBOG DRUŠTVENOG PRITISKA.
#POPULARNILINČ #DRŽAVNASRAMOTA
MOŽDA BI TREBALI ISTRAŽITI TU CURU.
Izlazila sam iz kuće u strahu da će me oteti.
Rekla sam majci i prijateljima:
„Nestanem li jednoga dana, bit će zato. ”
Njezini su roditelji često osjećali da je gube.
Majka mi je govorila da je ne prepoznaju.
„Ne znam može li izdržati ovo, možda će je nepovratno slomiti. ”
Pamplonke!
Pamplonci!
-Živio sveti Fermin! -Živio!
-Gora San Fermin! -Gora!
Bila sam dobra studentica.
Nisam se mogla usredotočiti.
Odustala sam od studija.
Mediji nisu htjeli govoriti
o seksualnom nasilju ili napadu.
Umjesto da govore zašto se to događa,
pretvorili su slučaj u cirkus.
Na broju pet
mladi su ljudi ugrabili priliku da uđu u zgradu iza stanarke.
Analiziramo svaki detalj Prendinoga rukopisa.
Iz rukopisa se vidi
da je bio jako nervozan dok je ovo pisao.
-Zaista? -Da.
To je kodeks Vučjeg čopora.
Taj je medijski spektakl podijelio javnost.
Ili ste vjerovali njoj
ili njima.
Mačizam ubija ljude u ovoj zemlji!
-Da, Patricia. -Linčovanje tih ljudi…
Ma daj!
…koji imaju pravo na suđenje je grozan.
Ti si je osudio triput!
-Molim te. -Tri puta!
Ovu 18-godišnjakinju!
„Je li to bilo silovanje ili sporazumni odnos?”
Silovanje, sporazumni odnos, glasaj.
Što? Ovo je suludo.
Nije li ovo nevjerojatno seksistički?
…važnost tih glasovnih poruka…
…normalni, privlačni momci…
-Nema dokaza. -Ili ipak ima?
…iskreno…
…Seviljci u Pamploni…
ŠESNAEST MJESECI NAKON ZLOČINA
Odlučili su da će se proces odvijati iza zatvorenih vrata,
ali uz dotad neviđene sigurnosne mjere.
Prekrivali su prozore papirom.
No bilo je jasno da sve to neće biti dovoljno.
-Dobar dan. -Dobar dan.
Možemo razgovarati nakon zasjedanja, ali ne sad.
Kad su novinari pred sudnicom…
Koja je moja uloga? Pokušati to izbjeći.
Ovo nije SAD, gdje tužitelji na presicama otkrivaju sve detalje.
Mi to ne radimo tako.
Ulazila sam na stražnja vrata u nadi da me neće primijetiti.
Nisam namjeravala davati izjave.
-Hoće li se izjasniti nedužnima? -Da. Naravno.
-Hvala. -Hvala.
Mediji nisu obraćali pozornost na mene,
prošao sam prilično nezapaženo.
JESÚS PÉREZ I JUAN CANALES BRANITELJI
ODVJETNICI ŽRTVE
-Imate li izjavu? -Ne u ovom trenutku.
Mjesec dana prije početka suđenja eksplodirao je „Me Too” u SAD-u.
Čitav je svijet progovorio o tim problemima.
Ovo će suđenje označiti prekretnicu
u pristupu i shvaćanju seksualnog nasilja u Španjolskoj.
Između ostaloga, dužnost nam je i čuvati žrtve.
Ovdje je to bilo kompleksnije zbog linča koji je žrtva trpjela.
Mijenjali smo vozila.
Pazili smo da nas ne prate.
Govorimo o mladoj djevojci
u neželjenoj situaciji.
Ulazili smo na stražnji ulaz
da je sakrijemo od kamera.
SUDNICA 102
Dok je sama ulazila u sudnicu,
izgledala je kao da nije svjesna što je čeka.
To je neprijateljsko okruženje, ispred troje sudaca odjevenih u crno.
To nije lako.
Prijatelj i ja stigli smo u Pamplonu 6. srpnja.
Sjela sam na klupu, pored jednog dečka.
Zatim me upitao jesam li došla sama.
Rekla sam da sam došla s prijateljem, ali da spava u autu.
Družili smo se, zafrkavali, razgovarali o nogometu…
Došao je s prijateljima.
Rekla sam im da se idem odmoriti u auto.
Odgovorili su da idu sa mnom.
Stigli smo do hotela.
Jedan od njih izgovorio je broj i ime.
Čovjek iz hotela odgovorio je da nemaju sobu ondje.
NADZORNA KAMERA 3.07 H
Dečko pored kojega sam hodala
počeo je stavljati ruku oko mojih ramena i struka.
Počela sam se osjećati malo nelagodno.
Krenuli su ulijevo,
prema stambenoj zgradi.
Jedan od njih približio se da me poljubi i nisam se povukla.
Namjeravala sam se ljubiti s njim i ništa više.
Dok sam ga ljubila, drugi je dečko rekao: „Idemo. ”
ELENA SARASATE TUŽITELJSTVO
Tvrdite da su vas dvojica odvukla u predvorje?
Da.
Jedan me primio za kukove i skinuo mi tajice.
Zatvorila sam oči,
a kad bih ih otvorila, vidjela sam samo tetovaže
i kožu.
Čula sam samo povremeni smijeh.
Sjećam se da je jedan rekao: „Stari, ja sam na redu. ”
Bila sam u potpunom šoku.
Samo sam htjela da sve završi. Zatvorila sam oči da se isključim
i da sve što prije završi.
Što tolike žene, tisuće žena, svakodnevno rade?
Isto. Predaju se.
Samo da što prije završi.
I mnoge žene nikom to ne kažu.
NADZORNA KAMERA 3.27 H
Odlazili su jedan po jedan.
Obukla sam se.
Tad sam shvatila da su mi ukrali mobitel.
Rasplakala sam se.
Jako sam plakala.
Odlučila sam sjesti na klupicu.
Bila sam shrvana.
Tad mi je prišao jedan par i rekao mi:
„Smiri se. Ne plači. Smiri se. Što se dogodilo?”
Da zaključimo, jeste li ikad pristali na ono što se dogodilo?
Nisam.
Bili smo u sobi pokraj sudnice s njezinom obitelji.
I njezinim roditeljima i teti bilo je izuzetno teško.
Morali su sjediti satima,
ne znajući kako ide i kako je ona.
Niste čuli da su tražili sobu?
BRANITELJ
Točnije, sobu „za jebanje”?
Ne.
Nije mi bilo čudno što traže sobu
jer nije udobno četvorici spavati u jednom automobilu.
Nije li istina da ste već sudjelovali u seksualnoj aktivnosti?
Ljubljenje, kao što rekoste?
Samo ste čekali da se ušuljate u zgradu?
Ne.
Svi imamo brojne predodžbe,
a jedna je od njih kako se žrtva treba ponašati.
Što očekujete? Da se žrtva raspadne i jeca.
No ona je bila simpatična i otvorena 20-godišnjakinja.
Kako se ponašala tijekom suđenja? Kao i uvijek.
BRANITELJ
Dozvolite mi digresiju. Sjedite li inače ovako?
Molim? Ovako mi je najudobnije,
iako možda nije prikladno za ovaj trenutak.
Dobro. Kad su seksualni odnosi počeli,
jeste li se osjećali… Ako smijem, uzbuđeno?
Ne sjećam se. Ne. Ne znam.
Upravo sam poljubila tipa, ali nedovoljno da me uzbudi.
Koliko sam shvatio,
bili ste dovoljno vlažni da imate seksualne odnose bez…
Žrtve se propitkuju.
„Zašto je išla?” „Zašto ga je poljubila?”
Na primjer, Nagore je bila kod njega.
Neki su me pitali zašto se popela u njegov stan.
Zato što je to htjela. To nije opravdanje za ubojstvo.
BRANITELJ
Niste se opirali ili pokušali pobjeći?
Nisam.
Uvijek sam se pitala zašto mu se Nagore nije prepustila.
Još bi bila živa.
OSAM GODINA PRIJE U ISTOJ SUDNICI
Dobar dan.
Vi ste gđa Asun Casasola Pardo?
-Nagorina majka. -Da.
Na suđenju za Nagorino ubojstvo sudac je pitao porotu
imaju li pitanje za Nagorinu majku.
Dame i gospodo porotnici, imate li pitanja?
Pitali su je li Nagore bila flertuša.
To mi je pitanje postavila porota.
Kome su sudili u toj sudnici?
SUDAC
Kako ste im dali do znanja da ste u šoku
i da se seksualni odnosi odvijaju bez vašega pristanka?
Šutjela sam. Ništa nisam poduzela. Pokorila sam se i držala oči zatvorene.
SUDAC
U svakom slučaju, jasno je da niste osjećali bol.
Neću davati izjave.
Jeste li zadovoljni kako je proteklo svjedočenje?
Pogledajte mi lice.
-Bilo je sporazumno. -Da.
Ne! Ako nije jasno rekla „da”, onda nema pristanka.
Čak i da je pristala, ako se predomisli, gotovo je.
Nisam siguran. Moramo znati više o njoj.
Izvješće privatnoga detektiva diskreditira djevojku i potpiruje slučaj.
Sve kako bi dokazali da navodno silovanje nije utjecalo na nju.
Detektivi su je pratili na lokalni bazen.
Fotografirali su je kako večera u restoranu s obitelji.
Ne samo kod kuće, na fakultetu i u svakodnevnom životu.
Analizirali su i njezine društvene mreže.
Samo jedna fotografija
koja je snimljena nedavno i objavljena na Instagramu.
ŠTO GOD RADILA, SPUSTI GAĆICE
Na majici je citat iz serije Super Shore.
Nosile smo je toga ljeta.
Kako fotografija koju objavim na Instagramu
određuje jesam li seksualno napastovana?
Nisam htjela da me povežu sa slučajem
jer nikom nisam rekla da sam to ja.
Neću objaviti fotografiju na kojoj plačem
da čitav svijet pita što mi se dogodilo.
Htjela sam se ponašati normalno, a to uključuje fotke kako partijam.
Imala sam osjećaj da je to generacijska polemika.
Mislim, 60-godišnjaci su osuđivali što rade 20-godišnjakinje.
Isti sudac koji je prihvatio izvješće privatnih detektiva
o žrtvinom životu nakon incidenta
nije prihvatio poruke koje su optuženi razmijenili
u danima pred zločin.
Bilo bi super da nas petero zajedno pojebemo debeljucu na sv. Ferminu.
To bi bilo vrh.
Radije bih to nego jebao komada sam.
Uzeli su u obzir isključivo WhatsApp poruke poslane u večer zločina.
…da ne mogu poslije reći da su im povrijeđena neka osnovna prava,
pa da dođe do poništenja presude.
Sud prihvaća dokaze koje smatra primjerenima…
VJERUJEM TI, SESTRO
VJERUJEM TI!
SESTRO, VJERUJEM TI
Odlučili smo održati skup podrške
jer smo suosjećali s njom u teškom trenutku.
Odbijamo prihvatiti ovu situaciju.
U mojem zahtjevu za hitnu dozvolu za okupljanje
najavili smo 1000 do 2000 ljudi.
SESTRO, VJERUJEM TI
Sjećam se da sam u podzemnoj vidjela mnoštvo mladih s plakatima.
Ne znači ne! Sve drugo je silovanje!
Vjerujem ti!
Policajac mi je rekao:
„Ovdje je 20 000 ljudi, a i dalje pristižu. ”
Vjerujem ti!
MI SMO ČOPOR VUČICA PRAVDA ZA ŽENE!
Ne znači ne! Sve drugo je silovanje!
SESTRO, VJERUJEM TI
Okrenula sam se prijateljici i rekla: „Nemoguće je da sam ja ovo organizirala. ”
„Pokrenula sam lavinu. ”
Nemojte nas samo gledati, pridružite se!
„Ova je ulica premala, ne možemo ostati. ”
Onda su nam prišle neke starije žene i rekle:
„Gledajte, sedamdesetih smo radile tzv. ‘feministički salto’.
Kad bi grupa postala prevelika, nastavile bismo kretanje bez dozvole. ”
Taj je slučaj bio još jedna kap
u mnogo većem oceanu.
OVO NIJE IZOLIRANI SLUČAJ #VJERUJEMTI
Prosvjed je počeo kratko nakon 19.30.
Prosvjedovali su i protiv nedavnih sudskih presuda za seksualne zločine.
Sud ih je oslobodio jer je sjela među napadače
i tako se učinila „dostupnom za seksualno iskorištavanje”.
Sud je zaključio da se nije opirala.
U jednoj od najpoznatijih presuda
navodi se da je žrtva nosila minicu
i tako isprovocirala optuženika.
Od 13. studenoga ovdje u Alcáceru ništa nije isto.
Tri tinejdžerice brutalno su mučene, silovane i ubijene.
UBIJENO JE 57 ŽENA
PRAVDA! SESTRO, VJERUJEM TI
Djevojka, 19-godišnja Rocío Wanninkhof,
nestala je na putu kući u Cala de Mijasu.
Tijelo pronađeno jučer pripada Soniji Carabantes.
Pronađena je polugola.
Sandru su silovali, pregazili autom i živu spalili.
U Sevilli policija istražuje nestanak 17-godišnjakinje.
Zove se Marta del Castillo.
U A Coruñi nastavlja se potraga za 18-godišnjom Dianom iz Madrida.
Izašla je s prijateljicama i nikad se nije vratila kući.
Dok ne umreš, nitko ništa ne poduzima.
Nitko. Ni novinari, ni suci, ni policija, nitko.
Vjerujem ti!
KAD SE VRAĆAM KUĆI, ŽELIM BITI SLOBODNA, A NE HRABRA
Dosta je.
Ovo mora prestati.
Ako nećete vi, mi ćemo to zaustaviti.
Ovdje smo! Ne silujemo!
Ljudi su shvaćali da ih je onamo doveo zajednički sentiment, a to je bilo bitno.
Bila je to poruka njoj i ženama diljem svijeta.
To je mogla biti bilo koja od nas.
Snimke traju 96 sekundi.
Mogli smo dokazati samo ono što se događalo tu minutu i 36 sekundi.
A dogodilo se još mnogo toga što nikad nećemo saznati.
Što je na snimkama?
Na snimkama se vidi…
kako petorica ljudi tretiraju ženu kao da je predmet.
Žrtva je bila stjerana u kut.
Čučala je, prestrašena. Zatvorila je oči.
Nije izustila ni riječi.
Ništa. Ni jednu.
Dok su muškarci jasno komunicirali.
Obraćali su se žrtvi u imperativima.
Govorili su o „smjenama” i tko je na redu.
Možete osjetiti krajnji prezir prema njoj.
Smijali su se.
Bila je u stanju apsolutne podčinjenosti.
Kontrolirali su je, hvatali, držali…
U jednom je trenutku žrtva jauknula.
A jedan od njih na to je rekao: „Čovječe, ovo nije cool. ”
Vjerojatno se dogodilo nešto
što se čak ni njima nije svidjelo,
pa su prestali snimati.
Da, snimke su me duboko potresle.
Kod oznake, molim vas. Da. Sjajno.
Dosad nisam…
JESÚS PÉREZ BRANITELJ
Kao što znate, dosad nismo razgovarali s medijima.
Prvi put smatram da vam moram reći kako je danas bez sumnje dokazano,
a u našem će izvješću biti objašnjeno zašto,
da je seks bio sporazuman,
prema našim stručnjacima koji su pogledali snimke.
Svatko tko ovo vidi kao sporazumni seksualni čin
između šest odraslih osoba…
Svatko tko to tako vidi ima problem.
To nije bila zabava.
Jedna je osoba patila,
a ostali su je…
zlostavljali.
TUŽITELJICA
Sjećate li se da ste izjavili da je ona vodila riječ?
Da.
Tvrdite li to i dalje?
Pa… „Vodila riječ…”
Možda se nisam dobro izrazio.
Komunicirala je s nama i mi s njom.
-Jeste li govorili? -Slabo.
-A ona? -Ne puno.
Nije rekla „ne” ili „prestani”.
Od „zapovijedala je i svima davala upute”
do „nije rekla ‘ne’, pa smo to shvatili kao ‘da’”.
Odlazili smo jedan po jedan, redom kako smo ejakulirali.
-Zašto ste joj uzeli mobitel? -Pogriješili smo. Čista pohlepa.
Ako je bilo sporazumno i svima zabavno,
zašto je ostaviti da leži polugola,
napustiti je i uzeti joj mobitel? To nema smisla.
Cijelo vrijeme imala sam osjećaj
da nisu shvaćali
ozbiljnost onoga što su radili.
-Gospodo… -Svjetlo je upaljeno.
JEDAN SAT NAKON ZLOČINA
-Idemo spavati. -Idemo spavati.
-Kao beskućnici. -U predvorju.
Vjerojatno su imali stereotipnu sliku silovatelja
i nisu se tako doživljavali.
Kao što su rekli,
oni su kao grupa iskusili kako je to biti u porno filmu.
Na porno stranicama tisuće traže snimku Vučjeg čopora.
Dječaci od 11 i 12 godina imaju pristup pornografiji
koju njihove glave ne mogu procesuirati, a to stvara…
Dječaci i djevojčice
uče što znači biti muškarac ili žena putem pornografije.
…žene su predmeti za korištenje, a muškarci misle…
Muškarce uče da budu uporni,
i da ženino „ne” ili šutnja ne znače ništa.
Problem je nedostatak spolnog odgoja u školi i kod kuće.
Možda je pornografija odraz latentnih vrijednosti u našem društvu.
Prikazivani su kao čudovišta,
kao ljudi kakve uopće ne poznajemo.
Nitko ne želi da napadač bude njihov brat, tata ili rođak.
Da napadač bude jedan od njih.
Ali jest.
Ulazimo u posljednja dva dana suđenja članovima Vučjeg čopora.
Tužiteljica je bila uvjerljiva.
Pobila je sve argumente obrane…
Jedan od odvjetnika rekao je da su je policajci natjerali da podnese prijavu.
Drugi je tvrdio da je žrtva podnijela prijavu jer su je snimili.
Martínez Becerra rekao je da su optuženi možda imbecili,
budale, djetinjasti i šupljoglavi, ali da su dobri sinovi.
Oni su dobri sinovi. Imaju odnos…
-Smijem li? -Čekaj.
Imaju odlične odnose s obiteljima.
Možda njihovo ponašanje i stavovi
ponekad nisu pohvalni,
ali ne sudi im se za moralne vrijednosti.
Ne sudimo jesu li ljudi dobri ili loši.
Ova petorica mogu voditi potpuno normalan život.
Mogu biti dobri prijatelji i dobra djeca,
i svejedno počiniti zločin.
Ne? Dajte, posljednji je dan!
Možete li komentirati završnu riječ?
Iznesene su završne riječi. Nadamo se skoroj pravednoj presudi.
Ne mogu reći više.
Kad je suđenje završilo, morala sam hodati kroz golemi park.
Našla sam se u situaciji
gdje sam osjetila neke stvari o kojima se raspravljalo na suđenju.
„Što je strah?” „Što je zastrašivanje?”
Razmišljala sam o prijateljicama.
Razmišljala sam o svom…
seksualnom nasilju kojem smo svjedočile.
Jasno, mnogo sam starija od žrtve.
A moja generacija…
Učili su nas da budemo oprezne. „Ne idi onamo. Ne idi sama. ”
Kao da si ti kriva jer nisi poduzela dovoljno mjera da se zaštitiš,
iako je pravi problem što te nitko nema pravo seksualno napastovati.
Ne želim biti hrabra.
Ne želim se osjećati kao junakinja
jer sam šetala psa u dva ujutro i sigurno se vratila kući.
Ne želim da u WhatsApp grupu moramo slati poruke da smo stigle kući.
Suđenje je rasvijetlilo koliko različito pristupamo ovim temama.
Istodobno, vraćamo naše pravo na život
gdje se ne bojimo izlaziti,
gdje se ne bojimo napiti,
gdje se ne bojimo dovesti kući koga želimo.
Boli me što sinu kažem: „Zabavi se, nemoj se potući. ”
A kad moja kći izlazi, kažem joj: „Zabavi se, pazi kamo ideš. ”
To nije pošteno.
Nije pošteno.
Kad je suđenje završilo,
obitelj je smatrala da je odradila svoj dio.
„Dogurali smo dovde. To je bio teži dio, a sad je gotov. ”
„Sada samo moramo čekati. ”
Rekli su mi da živim svoj život. Ako trebam plakati, neka plačem.
Ako trebam vrištati, neka vrištim. Da pokušam živjeti normalnim životom.
I pokušala sam.
Kad je suđenje završilo
morali smo čekati da vidimo je li joj sud vjerovao.
Bila sam prestravljena. Stalno sam mislila: „Majko mila!”
Slučaj je uvijek bio prva vijest. Rekla bih sama sebi: „Ja sam sljedeća. ”
KONFERENCIJSKA DVORANA
Za samo nekoliko sati saznat ćemo presudu jednog od naj…
Zlostavljanje ili napad?
Da bi se to smatralo napadom, odnosno silovanjem,
mora biti upotrebe nasilja ili zastrašivanja.
Inače je to samo zlostavljanje.
OSAM GODINA PRIJE
Nadam se da će danas u ovoj sudnici pravda pobijediti,
da se možemo odmoriti.
Da ću čuti riječ „ubojstvo”.
S Nagore, htjela sam riječ „ubojstvo”.
Ubio ju je nakon dva sata batinanja. K tome, nije se predao.
Pokušao ju je raskomadati i riješiti se tijela.
Porota je Yllanesa proglasila krivim, ali ne za teško ubojstvo
mlade žene po imenu Nagore Laffage.
Zaključili su da je krivo shvatila da je želi seksualno napastovati.
Kad je zaprijetila da će ga prijaviti, izgubio je kontrolu.
Ono što ste čuli u toj sudnici…
Ne mogu vjerovati.
Vjerovali su samo njemu.
VJERUJEM TI
Prije osam godina
sud nije bio pravedan prema Nagore.
Mislila sam da će sad biti drukčije.
Bila sam uvjerena da ćemo čuti riječ „silovanje”.
Ne zaboravimo, obrana je tražila oslobađajuću presudu,
dok su tužitelji tražili 22 do 25 godina zatvora.
Zasjedalo je troje sudaca.
Samo je jedan od njih,
predsjedavajući, čitao presudu.
-Imamo ga? -Imamo signal iz sudnice.
Predsjedavajući sudac je sjeo.
Ovo je javno zasjedanje sazvano
kako bismo pročitali presudu i kaznu.
Sad ću pročitati presudu.
Moramo osuditi i osuđujemo Joséa Ángela Prendu Martíneza
kao počinitelja kaznenog djela kontinuiranog seksualnog zlostavljanja.
Dogodilo se ono čega sam se najviše bojao.
Antonio Manuel Guerrero Escudero,
seksualno zlostavljanje.
Zlostavljanje, a ne silovanje. Sramota! Bože…
Osuđen na devet godina zatvora.
-Devet godina? -Koliko? Devet godina?
Optuženike oslobađamo optužbi
za sljedeće zločine.
Zločin kontinuiranog seksualnog napada.
Nisam mogla vjerovati.
To mi je bio toliko težak udarac…
Gledajte, ništa me nije toliko pogodilo još od Nagorina slučaja.
U redu, javno čitanje presude je završeno.
Nije zlostavljanje! To je silovanje!
Jeste li zadovoljni?
Nije zlostavljanje! To je silovanje!
Žrtvu nije toliko pogodila sama pravna kvalifikacija,
već što je takvo glasanje zapravo značilo.
Ovo je sudac suda pokrajine Navarra, Ricardo González.
On se nije složio s kolegama
i zatražio oslobađanje petorice mladića.
Prema Gonzálezu, odvio se, citiram,
„seks među neznancima u atmosferi razuzdanoga veselja. ”
Smatra da su žrtvine geste i glasanje sugerirale seksualno uzbuđenje.
On se jedini obratio žrtvi.
Otišao je toliko daleko da je rekao: „Jasno je da niste osjećali bol. ”
Dobar dan. Sud provincije Navarra osudio je…
Presudu su čuli u kuhinji svoga doma.
SADAŠNJA ODVJETNICA ŽRTVE
Djevojka se slomila.
Otac se slomio.
Majka je rekla: „Ne možemo sad stati. ”
„Moramo nastaviti borbu. ”
Nije zlostavljanje! To je silovanje!
Nije zlostavljanje!
Nije zlostavljanje! To je silovanje!
Vjerujem ti!
Sestro, vjerujem ti!
Vjerujem ti!
Nisi sama! Mi smo tvoj čopor!
Nisi sama!
Nastavlja se ogorčenje…
Od presude, svaki dan vidimo skupove…
Posljednjih tjedana gledamo masovne prosvjede…
NAJPOPULARNIJA SPOMINJANJA 2 #VUČJI ČOPOR
3 #VJERUJEMTI 4 #NEZNAČINE
Njezina je majka išla sa mnom na prosvjed.
I puno je plakala jer je znala da je sve to bila potpora njezinoj kćeri.
Pijana ili sama, želim se sigurno vratiti kući!
Svi ti ljudi koji su govorili da joj vjeruju dali su joj snagu.
Nisi sama! Mi smo tvoj čopor!
Kad vidiš da ti toliko žena, čak i neki muškarci, vjeruju…
Kao žrtvi, vrlo je važno da ti ljudi vjeruju.
Osjećala sam se kao da je to bilo za mene.
Sestro, vjerujem ti.
Vjerujem ti.
Sestro, vjerujem ti.
Vjerujem ti.
Vjerujem ti
VJERUJEM TI.
SESTRO, VJERUJEM TI
VJERUJEM TI
ZASTRAŠENA?
KRIVA!
Odjednom sam shvatila…
CRISTINA FALLARÁS KNJIŽEVNICA I NOVINARKA
…da mi žene moramo ispričati naše priče.
Nije dovoljno izaći na ulice i prosvjedovati.
Pomislila sam: „To je to! Ovo je taj trenutak!”
Objavila sam #IspričajSvojuPriču.
MI SMO KRIK ŽENA KOJIH NEMA
Žene, moramo progovoriti o napadima i silovanjima.
Drugi pričaju našu priču.
Podijelite svoje priče kako bi i druge prepoznale napad.
Jedne večeri dok sam trčala
muškarac je iskočio iza kontejnera i počeo masturbirati.
Ispričaj.
Ispričaj svoju priču. Bauštelac nam je vikao: „Da niste curice, silovao bih vas!”
Ljudi su ga čuli. Nitko nije reagirao.
Samo mi žene znamo kako je hodati ulicom sama
i osjetiti kako ti srce ubrza kad čuješ korake iza sebe.
Ispričaj svoju priču.
Prosvjednici diljem Španjolske
prosvjedovali su protiv, kako kažu, daleko preblage kazne.
Odmah nakon presude izbili su prosvjedi diljem Španjolske.
Prosvjedi, negodovanje i bijes.
Sve političke stranke kritizirale su kaznu.
Novi prosvjedi očekuju se za vikend.
Diljem Španjolske ogorčeni su zbog ishoda slučaja
koji je postao španjolski „Me Too”.
KOPENHAGEN
Uz nju smo!
LONDON
RIM
LISABON
Ne brini se, mi smo tvoj čopor!
PARIZ
Na površinu su isplivali
problemi o kojima su žene šutjele tisućljećima.
Hashtag #IspričajSvojuPriču već je premašio 230 000 tweetova.
Imala sam ugovor na tri mjeseca.
Voditelj mi je rekao da će me otpustiti ako ne spavam s njim.
Nije mi obnovio ugovor,
a čitavo me vrijeme maltretirao i prijetio mi. Ispričaj svoju priču.
Kad sam imala 11 godina, jedan me nastavnik zlostavljao.
Govorim sada jer prije 16 godina nisam imala snage ispričati svoju priču.
#ISPRIČAJSVOJUPRIČU
Glasovi milijuna žena postali su živo stvorenje.
Oživjeli su.
Kolega me zgrabio za ruku i stavio je na svoj penis.
Povikala sam: „Što ti je?”
Ponašao se kao da je to šala. Šutimo iz straha ili srama. Ispričaj svoju priču.
Imala sam 13 godina. Muškarac me pritisnuo uza zid u predvorju.
Lizao me i dirao.
Drhtala sam.
Sve sam zaboravila. Do danas.
Ispričaj svoju priču.
Teško je to ispričati.
Prvo moraš moći priznati sebi da si silovana, a onda drugima.
A to priznanje te razbije na komadiće.
Kad mi prekrivač noću padne s kreveta, prestravim se.
Kad sam bila mala, čovjek koji me trebao voljeti bacio bi prekrivač na pod.
Tako bi počelo. Ispričaj svoju priču.
Imala sam 15 godina. Simpatija me pozvala na tulum.
Tjerao me da pijem alkohol.
Iskoristio je situaciju i silovao me.
I dalje ga ponekad sretnem i nasmiješi mi se. Ispričaj svoju priču.
Vikala sam „nemojte, molim vas” dok su me silovali.
Kad sam se pribrala, bila sam sama u ulici, uplakana i u bolovima.
Rekli su mi da sam sve preuveličala.
Šutjela sam do danas, više neću. Ispričaj svoju priču.
Triput sam pisala svoju priču.
I dalje ne znam kako opisati taj trenutak.
Jednoga dana hoću.
23 MJESECA NAKON ZLOČINA
ZATVOR U PAMPLONI 1
Izašli su na slobodu točno u 18 sati.
Svih pet članova Vučjeg čopora pušteno je uz jamčevinu.
Petorica osuđenika puštena su do izricanja pravomoćne presude.
Pazi, stari! Hej!
-Kreteni! Dabogda izletjeli s ceste! -Kukavice!
-Silovatelji! -Šupčine! Gadovi!
VOJNI ZATVOR U MADRIDU
-Evo ga! -To je on! Gardist!
-Oprezno. -Molim vas.
-Možemo li razgovarati? -Maknite se s puta.
Petorka se vraća u Sevillu.
U ponedjeljak se moraju javiti na najbliži sud.
Morat će dolaziti tri puta tjedno.
SUD
I dalje tvrdite da ste nedužni?
Besramniče!
Gade!
Zašto si joj uzeo mobitel, Antonio Manuele?
Zašto si izvadio SIM karticu?
-Što misliš o prosvjedima? -Želite li se ispričati?
-Oprostite. -Uživaš li na slobodi?
-Kurvin sine! -Jeste li imali kakvih problema?
Gade!
-I dalje tvrdiš da si nedužan? -Naravno.
Nakon kontroverzne presude, Ministarstvo pravosuđa odlučilo je
analizirati i izmijeniti klasifikaciju seksualnih zločina u Kaznenom zakonu.
Odbor koji će preispitivati klasifikaciju seksualnih zločina
sastavljen je samo od muškaraca.
Prosječna dob tih 20 muškaraca prelazi 67 godina.
Tako će se teško riješiti problem koji prvenstveno pogađa žene.
Kad je sud izrekao presudu,
shvatili smo da imamo problem.
Uz pomoć verifikacijskoga koda moglo se pristupiti
punom tekstu presude, koji je sadržavao osobne podatke žrtve.
XXX XXX IME JE KUČKE KOJA JE PRIJAVILA VUČJI ČOPOR
UPRAVO SAM OBJAVIO FOTKE ONE CURE NA XXXXX
Postojao je dio društva
koji je bio razočaran presudom.
Ekstremisti, poricatelji…
Zagovaratelji teorije „kućne pornografije i seksa iz razuzdanoga veselja”.
MEDIJI SU IZMISLILI SRANJE O SILOVANJU
I PRIČA IZ POZOBLANCA JE LAŽNA.
Mislim da su zbivanja proteklih godina povezana sa znatnim napretkom
ženskih i LGBTQIA prava i samoga diskursa o istima.
Uslijedila je reakcija konzervativaca.
#ISPRIČAJSVOJUPRIČU
PORUKA FEMINACISTICAMA: ZAŠTO TOLIKO MRZITE MUŠKARCE?
OGORČENE KUJE. #ISPRIČAJSVOJUPRIČU
#NEVJERUJEMTI
Već znamo da nam ne vjerujete.
Smirite se.
Svjesne smo da nam ne vjerujete. U tome i jest problem.
ZAŠTO SE OBITELJI I DJEVOJKE TIH MOMAKA NE OKUPE
I TUKU JE DOK NE BUDE PARALIZIRANA?
Nisam mogla vjerovati.
Nisam mogla shvatiti zašto, zbog koga.
Svijest da bi ti ljudi mogli doći pred moj dom…
To me jako brinulo.
Tad se više nije mogla nositi s pritiskom.
Napustila je Španjolsku.
Podsjećamo, četvorica iz te grupe
čekaju drugo suđenje za zlostavljanje žene iz Pozoblanca.
Posvuda su mi se priviđali.
Mislila sam da gubim razum.
Prihvatila sam intervju da joj iskažem svoju podršku.
Poslali su mi poveznicu na snimku na kojoj mi diraju grudi.
Taj prokleti novinar imao mi je obraza reći
da ju je objavio kako bi podigao svijest u društvu.
Podići svijest o čemu?
Znala sam da sam to ja. Svi su znali da sam to ja.
Sve mi se nakupilo.
Imala sam napadaje panike.
Seksualni odnos ne mogu ni vidjeti.
Ništa ne osjećam. Jedva se sjećam da sam žena.
Ponekad se gadiš sama sebi.
Jako sam smršavila. Zaista mi je bilo teško.
Dođe do toga da mislite da ne možete to prebroditi.
„Ne mogu više. ”
Želite se samouništiti.
Nazvao me gradonačelnik, naš jedini razgovor.
-Pitao je: „Moramo se žaliti, zar ne?” -Rekoh: „Da, naravno. ”
Prvi je korak bila žalba Vrhovnom sudu u Navarri.
No sud je potvrdio presudu o seksualnom zlostavljanju.
Vrhovni sud Navarre potvrdio je presudu,
što je izazvalo reakcije u pravnim i političkim sferama.
Prosvjednici opet izlaze na ulice.
Nakon nekoliko mjeseci vratila se kući
malo zrelija i čvršća.
VJERUJEM TI
Nijedna žena ne bi trebala požaliti što je pila i družila se,
hodala kući sama ili nosila minicu.
Moramo biti promjena koju želimo vidjeti u društvu.
Odlučila je nastaviti borbu.
Sama je to odlučila.
Imala je snage reći da nije gotovo.
Sljedeći korak bio je Vrhovni sud.
Nakon skoro tri godine, Vučji čopor možda završi svoj sudski put na Vrhovnom sudu.
Ovo nije izolirani slučaj!
Utvrđuje se je li bilo zastrašivanja,
što bi ovo djelo okarakteriziralo kao silovanje.
Malo ljudi uspije doći do Vrhovnoga suda.
Sudnica izgleda zastrašujuće. Sve je zastrašujuće.
Vrhovni sud bio nam je posljednja prilika.
ISABEL RODRÍGUEZ VRHOVNA SUTKINJA
Državni tužitelj ima riječ da iznese žalbu.
Nema dokaza da je žrtva dogovorila
ili pristala imati spomenute odnose.
Nema dokaza da su napadači pitali žrtvu želi li imati spomenute odnose.
Dokazi pokazuju da se žrtva osjećala podčinjeno ili nelagodno,
zbog čega ju je obuzelo stanje šoka i pokornosti.
Nema pristanka. Pokornost i pasivnost.
Petorica optuženih snažne su građe.
Ne možemo od žrtve zahtijevati opasni heroizam.
Dopustite mi da citiram riječi kojima sud provincije Navarra
opisuje žrtvu.
„Iskorištena kao predmet. ”
„Uplašena i podčinjena. ”
„Ispuštala je bolne krikove. ”
„Optuženi su uživali u redanju
nakon što su zaskočili tužiteljicu. ”
S obzirom na ove činjenice, može se zaključiti samo jedno,
da je bilo prisutno ozbiljno zastrašivanje.
Prvo, moramo reći da tijekom postupka
nismo imali pošteno suđenje.
Nismo imali vladavinu prava.
Što je tužiteljica trebala učiniti? Samo reći „ne”.
Jedna je simbolična fraza postala slogan.
„Ne znači ne. ”
I mi se moramo složiti.
Naravno, ne znači ne.
No taj je „ne” potrebno izgovoriti.
Na kraju, časni sude, želimo…
zahvaliti…
zahvaliti ovom sudu…
u moje ime, na vašoj pozornosti.
Ovom uzvišenom vijeću preostaje samo,
vaše ekselencije, priznati njihovu nedužnost.
Hvala.
Saslušanje je završeno.
Ovo su možda tvoji posljednji sati slobode. Jesi li nervozan?
Kako ćeš primiti odluku Vrhovnoga suda?
Misliš li da će te Vrhovni sud osloboditi?
Jesi li smiren?
Kratko nakon što smo završili,
nazvali su me iz Vrhovnog suda i rekli mi.
Odmah se proširilo mrežama.
Vrhovni sud slaže se s ulicom.
Nije zlostavljanje, već silovanje.
To je bilo silovanje. Bilo je zastrašivanja. Nije bilo pristanka žrtve.
Svakom po 15 godina zatvora.
ŠPANJOLSKA JE DANAS MRVICU POŠTENIJA. #VJERUJEMTI
NAJEŽILA SAM SE ČITAJUĆI SVE SRETNE TWEETOVE.
#VJERUJEMTI #PRAVDA
Plakali smo.
Bio je to trenutak velikoga olakšanja.
Napokon! Nakon svega što smo proživjeli.
PLAKALA SAM SUZE RADOSNICE NAKON TRI GODINE POTISKIVANJA BIJESA.
HVALA TI NA SNAZI I UPORNOSTI DO KRAJA.
SVE SI NAS UČINILA SLOBODNIJIMA. #VJERUJEMTI
Želim joj reći…
Čovječe… Hvala ti.
Od srca ti hvala.
Promijenila si nam živote.
TO JE SILOVANJE. ČOPOR JE KRIV.
TO JE SILOVANJE
TO JE BILO I JEST SILOVANJE, A NE ZLOSTAVLJANJE
VJEROVALE SMO TI
Bila sam s njom kad smo primili poziv.
Bilo je divno. Svi smo plakali i grlili se.
Borili smo se usprkos svim nedaćama.
Dobili smo pravdu za jednu osobu.
Nismo sretni što netko ide u zatvor.
Zatvor je grozan. Ali jasno…
treba odgovarati za svoje postupke.
Podbacio sam.
Ne bih to trebao govoriti, a još manje javno,
ali mislim da sam podbacio.
Ovo nije pitanje pobjede ili poraza.
Nitko nije pobijedio.
Kad se to dogodilo, naše je društvo izgubilo.
OPĆINSKI SUD U CORDOBI
Došlo je vrijeme za moje suđenje.
Ljudi su me upozorili na sve što će se dogoditi,
sa psihološke i pravne strane.
Imam mnogo tetovaža, pa sam ih sve prekrila.
Četvorica članova Vučjeg čopora osuđena su na 18 mjeseci zatvora
za seksualno zlostavljanje mlade žene u Pozoblancu.
Ta se kazna pridodaje onoj od 15 godina
za silovanje na festivalu sv. Fermina 2016. g.
Naučiš živjeti s tim.
Kad naučiš živjeti s time,
možeš opet voditi stabilan život.
Upoznala sam nekoga.
Udala sam se.
Postat ću majka.
A život ide dalje.
Svake godine početkom srpnja prisjećamo se Nagore.
NEĆEMO TE ZABORAVITI. SAMO „DA” ZNAČI DA!
JAVIER LAFFAGE NAGORIN BRAT
Nagore, u tvojoj odsutnosti i zbog tvoje odsutnosti, okupili smo se
da ti još jednom damo glas koji ti je José Diego Yllanes oduzeo prije 14 godina.
Suđenje i presuda za grupno silovanje u Pamploni prije više od tri godine
pokrenuli su zahtjeve za promjenu zakona.
Novi zakon temelji se na pristanku.
Izraz „zlostavljanje” je izbrisan, a svi seksualni zločini
smatraju se „napadom”, uključujući davanje supstanci.
Izmjenom se onemogućuju smanjene kazne.
Zakon predviđa sveobuhvatnu potporu žrtvama,
24-satne krizne centre i više seksualnog odgoja u školama.
Zakon se primjenjuje nakon počinjenja prekršaja.
No važno je ono što se dogodi prije toga.
Moramo postići stanje osobnog i društvenog uvjerenja
da su određena ponašanja apsolutno neprihvatljiva.
Ali prvo ide društvo, a onda mi slijedimo.
Ovo je važan korak naprijed.
To je promijenilo društveno razumijevanje
seksualnog nasilja i onoga što mi žene proživljavamo…
A to također znači da će mlađe generacije
odrastati slušajući taj društveni razgovor.
Otpor postoji i neće nestati.
No posijali smo moćno sjeme.
Ovaj slučaj ključan je za borbu protiv neodgovornosti.
Ovo je pobjeda.
Ne presuda, već njezin život.
Završit će studij i imati karijeru.
Ali to je sve isključivo njezina zasluga, ne naša.
Ovo je pismo zahvale.
Mama, tata, hvala vam.
Prije svega, što me niste napustili.
Također hvala Pamploni i Navarri.
I svima koji su mi pomogli na ovom putovanju.
Hvala svima koji me nisu poznavali, a preplavili su Španjolsku
i dali mi glas koji su mi mnogi pokušali oduzeti.
Hvala što me niste ostavili samu.
Što ste mi vjerovale, sestre.
Svim ženama, muškarcima, djevojčicama i dječacima
koji prolaze kroz nešto slično, možete to prebroditi.
Nemojte šutjeti.
Recite prijatelju, članu obitelji, policiji ili objavite na Twitteru.
Recite sve na svoj način.
Ali ispričajte svoju priču.
Prijevod titlova: Filip Lažnjak